cyanic-selkie/wikianc huggingface dataset:
סטפן קרי
ראשית חייו
בשנת 2006 החל ללמוד במכללת דוידסון והיה חבר נבחרת הכדורסל שלה. בעונתו השנייה הוליך את הקבוצה עד לשלב רבע הגמר של טורניר אליפות המכללות בכדורסל. בעונתו השלישית היה למלך הסלים של הטורניר, ונבחר פה אחד לאול-אמריקן - קבוצת שחקני המכללות שנבחרו לטובים ביותר בכל ארצות הברית. קרי הוא מלך הסלים, מלך השלשות ומלך קליעות העונשין של המכללה בכל הזמנים. לאחר שלוש שנים בחר להירשם לדראפט ה-NBA, שנה לפני סיום התואר.
קריירה ב-NBA
קרי נבחר על ידי גולדן סטייט ווריורס בבחירה השביעית בדראפט ה-NBA בשנת 2009. בעונת החל את הקריירה המקצוענית שלו בגולדן סטייט, ומיד הפך לחלק חשוב מהקבוצה כשחקן חמישייה. הוא קלע בעונתו הראשונה 17.5 נקודות הממוצע למשחק, סיים שני בבחירות לרוקי השנה ונבחר לחמישיית הרוקיז. בעונתו השנייה בליגה שיפר את יכולתו, וקלע 18.6 נקודות למשחק וזכה בתחרות הכישרונות בסוף שבוע האולסטאר.
בדראפט 2011 הוחתם בקבוצה השחקן קליי תומפסון, ושיתוף הפעולה המצוין בין שני הגארדים בעלי הקליעה המעולה הוליד תגובות רבות, והם קיבלו את הכינוי ה"ספלאש ברד'רס". אבל פציעות מרובות פגעו בקרי, ששיחק רק 26 משחקים באותה עונה וקלע 14.7 נקודות למשחק בלבד.
לפני תחילת עונת 2012/2013 קרי חתם על חוזה לארבע שנים תמורת 44 מיליון דולר. ב-27 בפברואר קבע שיא מועדון של 11 שלשות (ו-54 נקודות), והיה רחוק שלשה אחת משיא ה-NBA לשלשות במשחק אחד. ביום האחרון של העונה קבע את שיא השלשות לשחקן במשך עונה שלמה. הווריורס סיימו את העונה במקום השישי, והגיעו לפלייאוף בפעם הראשונה מאז שסטפן קרי נבחר בדראפט. הם הדיחו את הדנוור נאגטס, אך הודחו על ידי הסן אנטוניו ספרס בשישה משחקים. קרי קלע 44 נקודות במשחק הראשון.
בדצמבר של עונת 2013/2014 קרי עקף את ג'ייסון ריצ'רדסון והפך לקלע השלשות הגדול ביותר בהיסטוריה של גולדן סטייט ווריורס. בפברואר נבחר קרי לראשונה בקריירה לאולסטאר, בחמישייה הפותחת בנבחרת המערב. בסוף העונה, בעקבות ממוצע למשחק של 24 נקודות ו-8.5 אסיסטים, נבחר לחמישיית ה-NBA השנייה. גולדן סטייט הגיעו לפלייאוף מהמקום השביעי, אך הפסידו בסדרה של שבעה משחקים ללוס אנג'לס קליפרס בסיבוב הראשון של משחקי הפלייאוף.
בעונת התמנה מאמן חדש לגולדן סטייט, סטיב קר. ב-4 בפברואר 2015 קרי קלע 51 נקודות במשחק נגד דאלאס מאבריקס. בנוסף, הוא נבחר לאולסטאר בפעם השנייה בקריירה וזכה בתחרות השלשות. ב-9 באפריל שבר את שיאו האישי לשלשות בעונה. גם במישור הקבוצתי הווריורס הצליחו, כשקבעו שיא-מועדון של 18 ניצחונות רצופים (השיא הקודם עמד על 12) וסיימו במקום הראשון בליגה עם 67 ניצחונות. בעקבות זאת, זכה קרי בתואר ה-MVP של העונה הסדירה, כאשר הוא מקדים את ג'יימס הארדן שנבחר במקום השני.
בפלייאוף גולדן סטייט עברו את ניו אורלינס פליקנס, ממפיס גריזליס ויוסטון רוקטס בדרך לגמר נגד הקליבלנד קאבלירס. במשחק השני, קרי שיחק רע וקלע ב-22% בלבד מהשדה. במשחק החמישי קלע 37 נקודות, ובמשחק השישי הווריורס זכו באליפות הראשונה שלהם אחרי 40 שנה. בסדרת הגמר קלע קרי ממוצע של 26.3 נקודות למשחק, ובנוסף שבר את השיא לשלשות בפלייאוף.
בעונת 2015/2016 הוביל קרי את קבוצתו לשבירת השיא של פתיחת עונה בספורט מקצועני בכל אמריקה הצפונית, כאשר הקבוצה הגיעה למאזן 24–0. במשחק פתיחת העונה קלע קרי 40 נקודות, ואחרי ארבעה ימים קלע 53 נקודות – שני המשחקים נגד הפליקנס. ב-14 בנובמבר עבר את אביו דל קרי במספר השלשות המצטבר שקלע בקריירה שלו. ב-22 בינואר רשם טריפל דאבל של 39 נקודות, 12 אסיסטים ו-10 ריבאונדים. ב-3 בפברואר קלע 51 נקודות נגד וושינגטון ויזארדס, ובאותה עונה נבחר למשחק האולסטאר בפעם השלישית בקריירה. ב-27 בפברואר 2016 השווה קרי את שיאם של קובי בראיינט ודונייל מרשל למספר שלשות במשחק בודד, 12. בעונה זו הוביל קרי את קבוצתו לשבירת שיא הניצחונות של קבוצה בליגה, 73 ניצחונות ו-9 הפסדים, ובכך נשבר השיא הקודם של שיקגו בולס בהנהגת מייקל ג'ורדן. הוא סיים כמלך הסלים של ה-NBA בעונה זו עם 30.1 נקודות למשחק, קלע 402 שלשות ובכך שבר את שיא השלשות לעונה, ונבחר בפעם השנייה ברציפות ל-MVP של העונה הסדירה (פה אחד). כמו כן הצטרף למועדון ה-50-40-90, והוא החבר היחיד ב"מועדון" שהצטרף אליו כשממוצעיו היו מעל 30 נקודות. קרי וסטיב נאש הם גם החברים היחידים ב"מועדון" שהצטרפו אליו כשאחוזיהם מעבר לקשת השלוש עמדו על יותר מ-45.
בפלייאוף של עונת שיא הניצחונות ניצחו הווריורס בסיבוב הראשון את יוסטון רוקטס בתוצאה 4:1, כשקרי נפצע בקרסול פעמיים במהלך הסדרה. גולדן סטייט ניצחה באותה תוצאה את פורטלנד טרייל בלייזרס בחצי גמר המערב, כשקרי קובע שיא NBA של נקודות, 17, בהארכה במשחק הרביעי בסדרה. קמפיין הפלייאוף המוצלח המשיך עם ניצחון במשחק שביעי על אוקלהומה סיטי ת'אנדר בגמר האזורי, בסדרה שבה פיגרו הלוחמים בתוצאה של 1:3 לאחר ארבעה משחקים. בסדרת הגמר שיחקו הווריורס נגד קליבלנד קאבלירס בפעם השנייה ברצף, והפסידו בה 4:3 (אחרי שהווריורס הובילו 3:1).
בעונת הוליך קרי את קבוצתו, לצד שחקנה החדש קווין דוראנט, למאזן 67–15 בעונה הסדירה, ולזכייה באליפות ה-NBA בפעם השנייה שלו, עם מאזן 16–1 בפלייאוף – הטוב ביותר בכל הזמנים. לאחר העונה חתם קרי מחדש בווריורס, כשחקן חופשי, על החוזה הגדול בתולדות ה-NBA - סכום של 201 מיליון דולרים לחמש שנים.
בעונת, במהלך משחק נגד אטלנטה הוקס, קרי נפצע בברכו ונעדר מהמגרשים למשך שישה שבועות. הוא חזר למשחק השני בסיבוב השני של משחקי הפלייאוף של גולדן סטייט נגד ניו אורלינס פליקנס. קרי עלה מהספסל ותרם 28 נקודות בניצחון 121–116 לגולדן סטייט ווריורס. לאחר שניצחו את הפליקנס, פגשה קבוצתו את יוסטון רוקטס בגמר המערב. המפגש בין הקבוצות נמשך עד למשחק השביעי, במהלכו קרי קלע 27 נקודות בניצחון על יוסטון רוקטס 101–92, ששלח את קבוצתו לגמר רביעי ברציפות, נגד היריבה הקבועה שלהם קליבלנד קאבלירס. בגמר הביסה קבוצתו את קליבלנד בתוצאה של 4–0, וזכתה באליפות שנייה ברציפות ושלישית בארבע שנים לקבוצה.
בעונת המשיך להציג יכולת גבוהה, עם ממוצעים של 27.3 נקודות ו-5.2 אסיסטים למשחק, והוביל את הווריורס להעפלתם החמישית ברציפות למעמד גמר ה-NBA. לאורך סדרת הגמר, מול טורונטו ראפטורס, שותף קווין דוראנט, שחקן מפתח בקבוצה, בסה"כ ב-12 דקות בלבד, בשל פציעה, ובהיעדרו הפסידה גולדן סטייט בתוצאה 2–4.
ב-3 בינואר 2021 קבע קרי את שיא הקריירה שלו עם 62 נקודות בניצחון 122–137 על פורטלנד טרייל בלייזרס.
ב-17 ביוני 2022 זכה עם הגולדן סטייט ווריורס באליפות הרביעית שלו בקריירה לאחר ניצחון בסדרה על הבוסטון סלטיקס 4–2. במשחק הגמר קלע 34 נקודות, הוריד 7 כדורים חוזרים ומסר 7 אסיסטים ובסיום המשחק נבחר לMVP של סדרת הגמר ב-NBA בפעם הראשונה בקריירה שלו.
נבחרת לאומית
ב-2007 היה חבר בנבחרת הצעירה של ארצות הברית שסיימה שנייה באליפות העולם בכדורסל עד גיל 19, שהתקיימה בנובי סאד שבסרביה. קרי ייצג את ארצו בנבחרת הבוגרת גם באליפויות העולם ב-2010 וב-2014. במהלך סדרת הגמר של ה-NBA בעונת 2015/16 הודיע קרי כי לא ייקח חלק באולימפיאדת ריו עם הנבחרת.
חיים אישיים
קרי נשוי משנת 2011 לחברתו מהתיכון, איישה קלארק, ולזוג שתי בנות ובן. אחיו הצעיר, סת', אף הוא כדורסלן מקצועי המשחק עבור ברוקלין נטס מליגת ה-NBA. בשנת 2015 חתם סטפן קרי על הסכם חסות עם חברת ביגוד הספורט אנדר ארמור שהשיקה לראשונה מותג הנעלה על שמו "The Curry One", ובשנת 2015 השיקו גם את הנעליים "Curry 2". בהמשך הוציא קרי יחד עם החברה גם דגם שלישי ורביעי, כולל גם גרסאות מוזלות שלהן. אתר ביזנס אינסיידר חשף ב-3 במרץ 2016, כי אנליסט של מורגן סטנלי העריך ששוויו של ההסכם של קרי עם החברה שקול לכ-14 מיליארד דולרים. קרי חתם על הסכם עם אנדר ארמור ולא עם נייקי עקב יחס מזלזל שהרגיש שניתן לו כשפנה לחדש עמם את חוזהו, לאחר שזה הסתיים בשנת 2013.
קרי מגדיר עצמו כנוצרי מאמין, ואף התייחס לכך בנאום ההכתרה שלו ל-MVP בעונת 2014/15: "אנשים צריכים לדעת מה אני מייצג ולמה אני מי שאני - בגלל האדון והמושיע שלי". על חלק מגרסאות נעלי "Curry One" מודפסים על לולאת השרוך המספרים 4:13, המייצגים פסוק מאיגרת פאולוס אל הפיליפים, שקרי גם כתב על נעלו בטוש מספר פעמים: "אני יכול לעשות הכל (המשך הפסוק: דרך הצלוב שמחזק אותי)" (אנגלית: I can do all things (through Christ who strengthens me)""). לקרי קעקוע בעברית על פנים שורש כף היד, המצטט פסוק מפרק י"ג של האיגרת הראשונה אל הקורינתים: "אהבה לעולם לא נכשלת".
בשנת 2022 השלים את התואר שלו בסוציולוגיה ממכללת דוידסון.
ניק פרי
ניקולאס (ניק) פרי (באנגלית: Nick Perri, נולד ב-15 במאי 1984) הוא מוזיקאי אמריקאי, זמר, פזמונאי, גיטריסט ומפיק מוזיקלי. הוא אחד מחבריה המייסדים של להקת סילברטייד, מאונט הולי, SINAI, והאחרונה שבהן, דה אנדרגראונד ת'יבס ("The Underground Thieves"). פרי ניגן עם שיינדאון, פרי פארל, מאט סורום, אחותו הצעירה כריסטינה פרי, ג'ימי גנקו, דורותי ואחרים. ב-2009 הוא השיק מותג גיטרות בשם "Perri Ink.", וב-3 באוקטובר 2011 פתח את החנות הקמעונאית הראשונה שלו, Perri Ink. Cartel, אותה סגר ב-1 בנובמבר 2013 במטרה לחזור ולהתמקד במוזיקה. נכון ל-2019 פרי כותב, מקליט ומופיע עם להקתו דה אנדרגראונד ת'יבס.
לפרי רקורד כאמן שהגיע למעמד פלטינה מספר פעמים. ב-2016 הוא הפיק עבור הסברו וסוני אלבום אוסף עבור זיכיון הרובוטריקים. פרי שיבץ מוזיקה בסרטי קולנוע, סדרות טלוויזיה ופרסומות; לרבות פרסומות עבור ה-NHL, רשת הטלוויזיה The WB, מותג התרופות נגד שיעול "Theraflu", חברת האינטרנט "Squarespace" ועוד. הוא השתתף בסרטו של הבמאי מ. נייט שאמלאן "נערה במים", ושני שירים שלו מופיעים בפס הקול של הסרט.
קריירה
ב-2001 היה שותף בהקמת להקת סילברטייד (Silvertide). ב-2002 הלהקה שחררה את ה-EP הראשון שלה, American Excess. ב-2003 השלימה הלהקה את אלבומה הראשון Show and Tell ששוחרר בשנה בלאחר מכן, ויצאה לסיבוב הופעות שנמשך ברציפות עד 2006. במהלך סיבוב ההופעות הופיעה הלהקה עם להקות כמו ואן היילן, ולווט ריבולבר ומוטלי קרו.
אחרי התפרקות הלהקה ב-2007, עבר פרי ללוס אנג'לס וקיבל את תפקיד הגיטריסט המוביל של פרי פארל. הוא הופיע עם פארל ועם סטלייט פארטי (Satellite Party) במשך שנה, ואז החליט לעזוב ולקבל על עצמו את תפקיד הגיטריסט המוביל של להקת הרוק שיינדאון. פרי היה חבר בשיינדאון מ-2008 ועד 2009 והופיע איתה בסיבוב ההופעות שליווה את האלבום The Sound of Madness.
ב-2010 חזר פרי לפילדלפיה היקם להקה חדשה בשם SINAI יחד עם סולן להקת סילברטייד לשעבר, וולט לפטי. במשך השנה הבאה הם כתבו והקליטו, ובפברואר 2012 הכריזו שאלבומם הראשון עומד לצאת. האלבום, שנקרא "A Pinch of Chaos", יצא לאור ב-1 באפריל 2012.
ב-2014, לאחר הפסקה שמטרתה הייתה קידום מותג הגיטרות שלו, חזר פרי להופיע עם חברו ג'ימי גנקו. ב-3 במרץ 2015 הלהקה, שנקראה בתחילה "חבורת ניק פרי" (The Nick Perry Group) שינתה את שמה למאונט הולי (Mount Holly).
ב-2 בנובמבר 2017, לאחר שנתיים של עבודה משותפת, הודיע זמר הלהקה, ג'יימסון בארט, ברשתות החברתיות שהוא עוזב את הלהקה. בעקבותיו עזבו גם יתר חברי הלהקה והלהקה התפרקה. אלבומם הראשון והיחיד יצא לאור ב-3 בנובמבר 2017, ודורג במצעד הטופ 40 של הרוק האלטרנטיבי של iTunes. בשיא הגיע האלבום למקום ה-32 במצעד.
ב-4 בינואר 2018 הציג פרי את להקתו החדשה, דה אנדרגראונד ת'יבס (The Underground Thieves). הסינגל הראשון של הלהקה, "Graveyard Moon", יצא לאור ב-26 בינואר. הלהקה מונה שישה חברים, כשפרי הוא זמר רקע וגיטריסט, אנתוני ומייקל מונטסנו זמרים וכותבי שירים, בריאן ויבר הוא הבסיסט, ג'סטין די'פבו קלידן וכותב שירים, וזיל פסלר בתפקיד המתופף. כולם מפילדלפיה במקור.
שניים מהסינגלים שהוציאה הלהקה הגיעו למקום הראשון במצעד השבועי של LouderSound.com בבריטניה.
פרי הפך לאחד האמנים המייצגים של יצרנית הגיטרות גיבסון, לאחר שהשיקה את גרסת חגיגות ה-60 לגיבסון לס פול.
מיאודראג בוז'וביץ'
מיאודראג בוז'וביץ' (סרבית: Миодраг Божовић / Miodrag Božović; נולד ב-22 ביוני 1968 במויקובאץ שבמונטנגרו) הוא מאמן וכדורגלן עבר מונטנגרי. בסרביה הוא כונה גרוף (הרוזן) בשל מראו המסודר והאלגנטי.
קריירת אימון
משנת 2000 עובד כמאמן. ב-2007 לאחר שבודוצ'נוסט פודגוריצה לא הפסידה איתו במשך 27 משחקים והובילה את הטבלה בליגת העל של מונטנגרו. עזב בוז'וביץ' את המועדון מאחר שההנהלה התערבה בעבודתו עם הקבוצה. מיאודראג גם הצליח בבוראץ צ'אצ'ק כאשר הוא בנה צוות תחרותי ממועדון צנוע.
ב-2008 חתם באמקאר פרם הרוסית והוביל אותה למקום הרביעי בליגה, כך המועדון לראשונה בתולדותיו העפיל לליגה האירופאית. בתום העונה עזב את הקבוצה ועבר למועדון הכדורגל מוסקבה, לפי אחת מהגרסאות הוא עשה זאת כי שקל שהישגיו באמקאר לא הוכרו. יש גם גרסאות שהסיבה לפרידתו עם המועדון יכלה להיות יחסים מורכבים עם הנשיא של הקבוצה, וגם העובדה שבמוסקבה הציעו עבורו שכר הגבוה בהרבה מאשר יכל להציע אמקאר. את עונתו הראשונה במוסקבה הקבוצה סיימה במקום 6, מה שנתפס כתוצאה טובה מאוד. לאחר סיום האליפות נודע על הבעיות הכלכליות הקשות שהיו במועדון. כתוצאה מכך, הבעיות לא נפתרו, ובתחילת 2010 מועדון הכדורגל מוסקבה איבד את מעמדו המקצועי, ובוז'וביץ' ביטל את החוזה עם המועדון.
ב-27 באפריל 2010 מונה בוז'וביץ' למאמן ראשי של דינמו מוסקבה. אחרי משחק מול מועדונו לשעבר, אמקאר, הוא נשאל בראיון אם הוא הרגיש שהוא שיחק מול קבוצה שנבנתה על ידיו, תשובתו הייתה: "אני מרגיש שאני משחק נגד שחקנים שעשו אותי מאמן". את עונה 2010 דינמו סיימה במקום 7. הנהלת דינמו קיוותה למקום גבוה יותר, אך נתנו לו סיכוי לשיפור בעונה הבאה. ב-5 בנובמבר 2010 הופיעו שמועות על כך שהכוכב האדום בלגרד מעוניין לחתום אותו, קבוצה שאותה הוא תמיד חלם להוביל. עם זאת, בוז'וביץ' נשאר בדינמו והכין את הקבוצה לקראת עונת 2011/12. גם בעונה זו הקבוצה שיחקה מתחת לציפיות ההנהלה והייתה ממוקמת באמצע הטבלה. ב-20 באפריל 2011 אחרי הפסד ביתי 2:1 ברבע-גמר הגביע הרוסי לרוסטוב (הגביע היה התקווה האחרונה של דינמו להעפיל לאירופה) בוז'וביץ' התפטר מתפקידו כמאמן דינמו. ב-28 בספטמבר 2011 מיאודראג חזר להיות מאמן אמקאר פרם.
לב לשצ'נקו
לב לשצ'נקו (ברוסית: Лев Лещенко; נולד ב-1 בפברואר 1942) הוא זמר אסטרדה סובייטי ורוסי. בשנת 1983 הוענק לו תואר אמן העם של רוסיה הסובייטית. על פעילותו בתחום השירה לשצ'נקו קיבל מספר עיטורים סובייטים ורוסים. בעל כל ארבע דרגות של עיטור ההצטיינות למען המולדת.
מיאודראג בוז'וביץ'
קריירת אימון
ב-11 ביוני עזב את אמקאר מרצונו האישי וחתם עם רוסטוב ל-3 שנים. בעונת 2013/14 זכה בהישג הכי גבוה בתולדות הקריירה ובתולדות המועדון - גביע רוסיה ומקום 7 בליגה. ב-24 בספטמבר 2014 לאחר הפסד משפיל לקבוצה מהליגה השנייה (3:0) בוז'וביץ הגיש בקשה להתפטרות, שהתקבלה יום למחרת אחרי ניסיונות רבים של מנהלי המועדון להשאירו. רוסטוב היה המועדון היחיד בקריירה שלו שבו הוא נשאר ליותר משנה.
ב-2015 עבר לאמן את הכוכב האדום בלגרד בסרביה, עמה זכה באליפות ליגת העל הסרבית ב-2016 וכעבור שנתיים חזר לליגה הרוסית והוחתם ביוני 2017 כמאמן ארסנל טולה. במאי 2018 הודיע על התפטרותו.
באוקטובר 2018 מונה למאמן קבוצת קריליה סובייטוב סמרה והוליך אותה לליגת העל הרוסית בכדורגל, אך פוטר ביוני 2020 לאחר שהקבוצה התדרדרה למקום 16 והאחרון בסכנת ירידה לליגה הלאומית.
לב לשצ'נקו
חייו
לאחר תחילת הפרסטרויקה בשנת 1990 לשצ'נקו הקים סוכנות לארגון הופעות שבשנת 1992 קיבל מעמד של סוכנות ממשלתית ופועל עד היום.
מיאודראג בוז'וביץ'
קריירת אימון
הוא דובר 4 שפות: מונטנגרית, אנגלית, הולנדית ורוסית.
לב לשצ'נקו
חייו
במקביל להופעות לשצ'נקו מלמד זימרה באקדמיה הרוסית על שם גנסין. במהלך עבודה זו הוא לימד מספר זמרים שזכו לפופולריות ברוסיה.
Daylight (שיר של שיינדאון)
"Daylight" (בעברית: אור היום) הוא סינגל של להקת הרוק האמריקאית שיינדאון. השיר הוא הסינגל השני מהאלבום Planet Zero שיצא ביולי 2022. השיר יצא לאור ב-1 ביוני 2022, בדיוק חודש לפני צאת האלבום.
לב לשצ'נקו
חייו
בשנת 2001 לשצ'נקו פרסם ספר זיכרונות.
Daylight (שיר של שיינדאון)
רקע
ככל שאר האלבום, גם השיר "Daylight" נכתב במהלך ובהשפעת מגפת הקורונה. את השיר כתבו חברי הלהקה ברנט סמית, אריק בס וזק מאיירס, יחד עם הפזמונאי דייב באסט, במהלך חודש יוני 2020, בניסיון לתת נקודת מבט עתידית, שלוש שנים לאחר הרגע האמיתי שבו נכתב השיר. סמית סיפר שהשיר נכתב תוך 45 דקות. הלהקה ביצעה את השיר לראשונה בהופעה בפני 14,000 איש, בחודש אפריל.
לב לשצ'נקו
חיים אישיים
אישתו הראשונה (בשנים 1966-1976) - אלה (אלבינה) עבדאלובה (נולדה ב-19 ביוני 1941), זמרת ושחקנית.
Daylight (שיר של שיינדאון)
מסר
סמית מסר שהשיר ונועד להזכיר לנו ש.
לב לשצ'נקו
חיים אישיים
בשנת 1978 התחתן לשצ'נקו בפעם השנייה, לזוג אין ילדים. לב לשצ'נקו ידוע כחובב ספורט ושימש כנשיא הכבוד של מועדון טריומף ליוברצי (לפני שהקבוצה עברה לסנט פטרסבורג). אוהד של מועדון הכדורגל דינמו מוסקבה, מאז דצמבר 2019 - חבר במועצה המייעצת של המועדון.
Daylight (שיר של שיינדאון)
דירוגי שיא
השיר נכנס למצעד הרוק המיינסטרימי של הבילבורד למקום ה-36, ובשבוע שלאחר מכן זינק למקום ה-20. במצעד של מדיהבייס נכנס השיר במקום ה-20, ובשבוע שלאחר מכן טיפס למקום ה-15. במצעד של השבוע שמתחיל ב-2 ביולי 2022 טיפס למקום העשירי, והפך בכך לסינגל ה-29 של הלהקה שמגיע לעשירייה הראשונה במצעד הרוק המיינסטרימי של הבילבורד. ההישג מעמיד אותה במקום הראשון ברשימת האמנים עם מספר הסינגלים הגדול ביותר שהגיעו לעשרת הראשונים במצעד הרוק המיינסטרימי של הבילבורד מאז ייסודו (יחד עם הפו פייטרס, ששברו בינואר 2022 את השיא שהיה שייך לפני כן לטום פטי). בתחילת חודש אוגוסט הגיע השיר למקום הראשון במצעד הרוק המיינסטרימי של הבילבורד ושל מדיהבייס, מה שהפך אותו לשיר ה-18 של שיינדאון שמגיע להישג (ה-19 במדיהבייס), והחזיר את הלהקה למקום הראשון במספר השירים שהגיעו למקום הראשון במצעדי הרוק. השיר הביא את הלהקה, לראשונה, גם למקום הראשון (יחד עם פייב פינגר דת' פאנץ') במספר הסינגלים הרצופים שמגיעים למקום הראשון במצעד, מאחר שהיה הסינגל השמיני הרצוף שלה (מאז "How Did You Love" מ-2016) שהגיע להישג.
וידאו קליפ
ב-22 באוקטובר 2022 פורסם הקליפ הרשמי של השיר, שבוצע בו בעיבוד שונה מזה שיצא במסגרת האלבום. עיבוד זה נמכר באופן בלעדי באתר אמזון, כשבגרסה זו האקורד המוביל בשיר הוא אקורד מז'ורי במקום אקורד מינורי בעיבוד המקורי של השיר. הקליפ מציג קטעים מהופעותיה של הלהקה בסיבוב ההופעות שליווה את השקת האלבום Planet Zero, בין השאר מספר רב של שלטים שהונפו על ידי הקהל ומתארים כיצד שירי הלהקה עזרו להם להתמודד עם משברים בחייהם.
ברביזון
ברביזון (בצרפתית: Barbizon) הוא כפר צרפתי במחוז סיין-א-מארן שבחבל איל-דה-פראנס. תושביו מכונים "ברביזונה" (Barbizonnais). בשנת 2009 מנתה אוכלוסיית הכפר 1,425 תושבים.
ברביזון הוא אחד היישובים שהתפרסמו בתקופה הטרום-אימפרסיוניסטית של תולדות האמנות בצרפת. אחרי שנת 1830 החל היישוב הקטן של חוטבי עצים לארח באכסניית גאן שבתחומו מושבת ציירים, שבאו לחפש השראה בנופיו. מאוחר יותר חילקה קבוצת האמנים, שקיבלו את השם "אסכולת ברביזון", את זמנה בין ברביזון ובין שאי-אן-בייר (Chailly-en-Bière) ומצאו נושאים ליצירותיהם בשדות או ביער פונטנבלו הסמוך.
היסטוריה
המקום מוזכר בתעודה של קארל הגדול משנת 808 תחת השם הלטיני "ברביטיו". מאוחר יותר, בשנת 1222, מוזכר המקום בכתבים בשם "ברבויזון" ובשנת 1392 תחת השם "ברבירון". ב-20 בנובמבר 1903 נפרד ברביזון מן היישוב שאי-אן בייר והפך לכפר עצמאי.
גאוגרפיה
הכפר, המשתרע על שטח של 5,270 דונם, הוא חלק מן הקנטון פֶּרט בנפה מלן (Melun).
הכפרים הקרובים לברביזון הם שאי-אן-בייר, במרחק 2.24 ק"מ, סן-מרטן-אן-בייר (Saint-Martin-en-Bière) במרחק 2.74 ק"מ, פלרי-אן-בייר (Fleury-en-Bière) - במרחק 3.97 ק"מ וארבון-לה-פורה (Arbonne-la-Forêt) במרחק 4.65 ק"מ. מעבר לסן-מרטן-אן-בייר נמצאים היישובים ארבון-לה-פוֹרה ומילי-לה פוֹרה (Milly-la-Forêt).
דמוגרפיה
בשנת 2011 מנתה אוכלוסיית הכפר 1,357 תושבים. ההתפתחות הדמוגרפית נחקרה במפקדי אוכלוסין שבוצעו החל משנת 1906. במאה ה-21 נערך המפקד בכל חמש שנים, בדומה לכל הכפרים שאוכלוסייתם פחות מ-10,000 תושבים. ב-2011 הייתה צפיפות האוכלוסייה בכפר 255 תושבים על קילומטר מרובע.
מצב הדיור
בשנת 2009 היו בכפר 831 יחידות מגורים, לעומת 767 בשנת 1999, מתוכן 70.9% היו מגורים ראשוניים, 14.8% -מגורים משניים ו-14.3% מגורים ריקים. מתוך מגורים אלה 88.2% היו בתים אישיים ו10.9-% - היו דירות. 82.6% מתוך המגורים הראשוניים היו בבעלות דייריהם, עליה ניכרת בהשוואה לשנת 1999 (66.2%).
אתרי תיירות ואטרקציות אחרות
ָ* בית הסטודיו "ז'אן-פרנסואה מילה"(La Maison-atelier Jean-François Millet) המוכר כמונומנט היסטורי החל משנת 1947.
קאנון (כומר)
מקור השם וההיסטוריה שלו
מקור השם נובע מתפקידו המקורי של הקאנון ככהן דת זוטר שלווה לכהן דת בכיר, ניהל את משק ביתו והורה בשמו את התקנות לקהל המאמינים. תפקיד זה נזכר מן המאה השמינית. במאה ה-11 נחלקו הקאנונים בין אלה שקיבלו על עצמם את התקנון של אוגוסטינוס לפרישות ונקראים Canonici Regulares לבין אלו שלא קיבלו על עצמם נדרים ונקראים Canonici Seculares ("חילונים").
בכנסייה הקתולית
כל כהן דת המשרת בקתדרלה נמנה עם הקולגיום (חבר) (או "קפיטולום - "capitulum) הקאנונים שלה, כ"עוזר בישוף". אחד מתפקידי הקולגיום הוא לבחור vicar capitular - כומר שימלא את מקומו של הבישוף בהיעדרו (מצב של sede vacante - "כיסא ריק"). קולגיום של קאנונים משרת גם בכנסיות גדולות שאינן קתדרלות (Ecclesia collegiata, כנסייה שנקראת כך משום שהיא מנוהלת על ידי קולגיום).
בכנסייה האנגליקנית
בדומה לכנסייה הקתולית, כהני דת המשרתים בקתדרלה אנגליקנית נמנים עם צ'פטר (chapter מהמילה capitulum) שבראשו ניצב דיאקון (dean). כולם "חילונים". גם בכנסייה האנגליקנית יכולות להיות כנסיות שאינן קתדרלות המנוהלות על ידי חבר קאנונים (collegiate churche, למשל ווסטמינסטר אבי ששמה הרשמי "הכנסייה הקולגיאטית של פטרוס הקדוש בווסטמינסטר"). צ'פטר הקאנונים והדיקאן שבראשם הם הגוף הרשמי והחוקי לניהול הכנסייה ולבחירת הבישוף.
קאנון לשם כבוד (טיטולרי)
בניגוד לעובדה שהתואר קשור למילוי תפקיד, בישוף (ומעלה) יכול להעניק תואר קאנון טיטולרי לכומר ותיק או בולט בקהילה. הדבר נפוץ בעיקר בכנסייה האנגליקנית, אך לאחר ועידת הוותיקן השנייה הוא אפשרי גם בכנסייה הקתולית.
מאז שלטונו של אנרי הרביעי, מלך צרפת, לראש מדינה של צרפת מוענק על ידי האפיפיור תואר טקסי של "קאנון לשם כבוד של בזיליקת יוחנן הקדוש בלטראנו". גם כיום, נשיא צרפת נושא בתואר זה, גם אם איננו קתולי.
מלך ספרד הוא קאנון לשם כבוד בבזיליקת סנטה מריה מג'ורה.
לפני הרפורמציה באנגליה, הריבון הבריטי היה קאנון לשם כבוד של בזיליקת פאולוס הקדוש מחוץ לחומות.
קאנון פרופסור
פרופסורים באוניברסיטת אוקספורד יכולים להיות קאנונים בקתדרלת כרייסט צ'רץ', פרופסורים באוניברסיטת דרהאם יכולים להיות קאנונים בקתדרלת דרהאם ופרופסורים באוניברסיטת קיימברידג' בקתדרלת אילי. כאשר המשרה הכנסייתית משמשת כמקור כספי למימון הקתדרה.
באשירו סאלו
באשירו סאלו (בצרפתית: Bachirou Salou, נולד ב-15 בספטמבר 1970 בלומה שבטוגו) הוא כדורגלן עבר טוגולזי ששיחק בעמדת החלוץ. סאלו העביר את מרבית הקריירה שלו בבונדסליגה, והצלחתו העיקרית הייתה במדי דיסבורג. סאלו ערך 39 הופעות במדי נבחרת טוגו.
קריירת מועדונים
סאלו נולד בטוגו, וכישרונו התגלה באופן מקרי על ידי כדורגלן העבר הצ'כוסלובקי אנטון אונדרוש, ששהה בחופשה בקמרון וראה את סאלו משחק עבור קבוצה מקומית. אונדרוש החליט לסייע לסאלו לשחק באירופה, והביא אותו לבורוסיה מנשנגלדבך מהבונדסליגה בשנת 1990. סאלו התאקלם מהר בבורוסיה מנשנגלדבך, והפך לאהוב על האוהדים. בעונת 1991/92 הבקיע סאלו חמישה שערי ליגה, כשהוא משתף פעולה עם מרטין מקס, מרטין דאלין, תומאס קסטנמאייר והנס-יורג קרינס. בעונה זו הגיע סאלו עם גלדבאך לגמר הגביע הגרמני, שם הפסידה הקבוצה בבעיטות הכרעה להנובר 96. סאלו לא שיחק בגמר זה. בעונת 1992/93 לא הצליח סאלו למצוא את הרשת, אך בעונת 1993/94, על אף שערך רק תשע הופעות, הבקיע סאלו חמישה שערי ליגה. עונתו האחרונה של סאלו בגלדבאך הייתה 1994/95. בעונה זו הבקיע סאלו רק שני שערי ליגה, אך זכה עם גלדבאך בגביע הגרמני, לאחר ניצחון 3-0 בגמר על וולפסבורג. סאלו ישב על הספסל ולא שיחק בגמר זה. בתום עונה זו, עזב סאלו את גלדבאך לאחר חמש עונות, בהן הבקיע 13 שערי ליגה ב-86 הופעות, וחתם בדיסבורג מהבונדסליגה השנייה.
בעונתו הראשונה של סאלו בדיסבורג, 1995/96, הבקיע סאלו שמונה שערי ליגה, וסייע לקבוצה להעפיל אל הבונדסליגה מהמקום השלישי בבונדסליגה השנייה. בעונתו השנייה בקבוצה, 1996/97, שוב הבקיע סאלו שמונה שערים, וסייע לקבוצה לסיים במקום התשיעי המפתיע בבונדסליגה, כשהוא משתף פעולה עם מרקוס מארין ומיכאל צייר בעיקר. בעונתו השלישית בקבוצה, 1997/98, הבקיע סאלו עשרה שערי ליגה, ודיסבורג סיימה במקום השמיני בבונדסליגה, כשסאלו קיבל את אובה שפיס כחיזוק להתקפה. בתום עונה זו, הגיע סאלו עם דיסבורג לגמר הגביע הגרמני, והעלה את דיסבורג ליתרון 1-0 מול באיירן מינכן בדקה ה-20 של המשחק. דיסבורג וסאלו שמרו על היתרון עד לדקה ה-70, בה השווה את התוצאה מרקוס באבל, והפסידו את המשחק משער של מריו באסלר בדקה ה-90, כאשר נראה שהמשחק יגיע להארכה מפתיעה. בתום עונה זו, עזב סאלו את דיסבורג לאחר שלוש עונות מוצלחות, וחתם בבורוסיה דורטמונד.
סאלו שיחק בבורוסיה דורטמונד במשך עונה אחת, 1998/99, וסיים עם הקבוצה במקום הרביעי בבונדסליגה, כשהוא משתף פעולה בהתקפה עם אנדראס מולר, הייקו הרליך וסטפן שפויזאט, אך משחק בעיקר כמחליף. בתום עונה זו, בה הבקיע סאלו חמישה שערי ליגה, חתם סאלו באיינטרכט פרנקפורט. בעונתו הראשונה בקבוצה, 1999/00, סאלו הבקיע שמונה שערי ליגה, ושיתף פעולה בהתקפה עם יאן אוגה פיורטופט, הורסט הלדט ורולף-קריסטל גייה-מיין. סאלו ופרנקפורט סיימו עונה זו במקום ה-14 ונשארו בבונדסליגה. סאלו החל את עונת 2000/01 בפרנקפורט, אך איבד את מקומו בהרכב ועד למחצית העונה ערך שתי הופעות בלבד. בפגרת החורף של העונה, הסכים סאלו לקיצוץ של מחצית משכרו, וחתם בהאנזה רוסטוק ששיחקה אז בבונדסליגה. סאלו ערך 11 הופעות והבקיע שלושה שערים עד לתום העונה, אותה סיימה רוסטוק במקום ה-12. גם בשתי העונות הבאות רוסטוק סיימה בחלק התחתון של הטבלה אך נשארה בליגה, כאשר בעונת 2001/02 סאלו לא הצליח למצוא את הרשת, ובעונת 2002/03 הבקיע ארבעה שערים, כשהוא משתף פעולה עם ראדה פריצה, רונאלד מאול ורנה רידלביץ'. בתום עונת 2002/03 עזב סאלו את האנזה רוסטוק לאחר שתי עונות וחצי.
בתחילת עונת 2003/04 שיחק סאלו במועדון הבלגי קאפלן-ארפט, ובפגרת החורף של עונה זו חתם באלמניה אאכן מהבונדסליגה השנייה. סאלו שיחק בקבוצה חצי עונה וסיים עם הקבוצה במקום השישי, כשהוא מבקיע שלושה שערים ב-14 הופעות. סאלו היה שותף להצלחה כבירה של אלמניה אאכן בגביע הגרמני באותה עונה, בה הצליחה הקבוצה מהבונדסליגה השנייה להגיע עד לגמר, לאחר שהדיחה בדרך את מינכן 1860, באיירן מינכן ובורוסיה מנשנגלדבך. סאלו ואלמניה אאכן הפסידו בגמר 3-2 לורדר ברמן שהשלימה זכייה בדאבל בעונה זו. סאלו שיחק 90 דקות בגמר זה. בתום עונה זו, סיים סאלו את הקריירה הגרמנית שלו, בה ערך 300 משחקי ליגה בדיוק, והבקיע 62 שערים, וחזר לבלגיה, שם שיחק תחילה באויפן, ואחר כך חזר לקאפלן-ארפט. בשנת 2006 פרש סאלו ממשחק פעיל.
קריירה בינלאומית
סאלו ערך 39 הופעות במדי נבחרת טוגו, בהן הבקיע 17 שערים. סאלו לקח חלק בגביע אפריקה לאומות 1998, בו השתתפה טוגו והודחה בשלב הבתים, לאחר שהשיגה ניצחון בודד, על נבחרת גאנה, והפסדים לנבחרות תוניסיה והרפובליקה הדמוקרטית של קונגו. הופעתו האחרונה של סאלו במדים הלאומיים הייתה בשנת 1998. לאחר מכן, בשנת 2000 זומן סאלו לסגל טוגו לגביע אפריקה לאומות 2000, אך לא שותף בו.
תארים
עם בורוסיה מנשנגלדבך:
יומנו של חנון - בית ההריסות
תקציר העלילה
אמו של גרג הפלי מודיעה לו שהוא צריך להיפטר מחלק מהדברים והצעצועים שהוא אגר במהלך השנים. גרג ישר חושב על דרך בה זה ישתלם לו, וחושב על מכירת חצר בה הוא יוכל להרוויח כסף. אך הדברים לא הולכים כמצופה, וגרג מבקש את עזרתו של ראולי ג'פרסון, חברו הטוב ביותר, שישמור על שאר הדברים. בסופו של דבר, מבול הורס את התוכניות של השניים ומאלץ את גרג להכניס את הדברים פנימה ובכך נגמרת מכירת החצר.
בהמשך הספר, דודה רבתא ריבה מתה ומורישה למשפחה סכום כסף מסוים. לגרג, אביו, ואחיו הגדול, רודריק, תוכניות שונות וגדולות מה לעשות עם הכסף, אך אמו של גרג מודיעה שמפני שהיא היחידה שהתייחסה אל הדודה כשהיא הייתה בחיים, היא מחליטה מה לעשות עם הכסף, וזה להרחיב את המטבח בדירה. בהתחלה, המשפחה עצמה מנסה לעשות את ההרחבה, אך לאחר שהם לא מצליחים להתמודד עם זה הם שוכרים את שירותם של פועלים מקצועיים וגרג מנסה לעזור להם, ללא הצלחה. לאחר שההרחבה בעיצומה, מפקח הבנייה מגלה שכל המבנה קרוב מדי בכמעט מטר שלם לשטח של גברת טאטל, השכנה. גברת טאטל לא נותנת את אישורה להקמת המבנה קרוב לשטחה, והמבנה נהרס.
אהבה אמיתית
אהבה אמיתית (באנגלית: True Love) הוא סיפור מדע בדיוני קצר שנכתב בידי אייזיק אסימוב בשנת 1977 (תורגם לעברית במגזין קוסמוס: המבחר של אסימוב 3). הסיפור מהווה חלק מסיפורי מולטיוואק.
עלילה
מילטון דווידסון מחפש לעצמו אישה שתהיה אהבת האמת שלו. לצורך כך הוא מפתח תוכנת מחשב באחד ממסופי מולטיוואק, לה הוא קורא ג'ו, ומעניק לה גישה למאגרי המידע על כל אוכלוסיית העולם. בהתאם לפרמטרים גופניים שונים מורה מילטון לג'ו לאתר את האישה המושלמת.
מילטון מגלה שהמאפיינים האלו אינם מספיקים, ויש למצוא אישה שגם תכונותיה המנטליות טובות בעיניו. יתרה מזו, האישה המושלמת צריכה גם שמילטון יהיה בעיניה האיש המושלם. לכן, מילטון מדבר עם ג'ו ופורס בפניו את האישיות שלו, כדי שג'ו יוכל להשתמש במאפיינים אלו בחיפוש.
עם הזמן, ג'ו מפתח לעצמו אישיות הזהה לזו של מילטון. לאחר שהם מוצאים את האישה המושלמת, ג'ו גורם למילטון להילקח למעצר, בתכננו לקחת את האישה לעצמו.
Siata
סיאטה (באיטלקית:Società Italiana Auto Trasformazioni Accessori', Siata),הייתה חברה איטלקית לייצור מכוניות שפעלה בעיר טורינו.
היסטוריה
החברה הוקמה בשנת 1926 והייתה מתמחה בייצור חלקים למכוניות פיאט. חלקים אלו היו בעלי איכות וביצועים גבוהים יותר מחלקים המקוריים. בשנת 1938 הסתיים תכנון המכונית הראשונה מתוצרת החברה, אך בעקבות תחילת מלחמת העולם השנייה תוכניות ייצור לא מומשו. לפני סיום המלחמה מפעל של החברה הופצץ ונהרס. לאחר סיום הלחימה המפעל הוקם מחדש והוחלט להתחיל בייצור מכוניות ספורט שתוכנן בעבר.
ייצור Siata Amica החל בשנת 1948 ונמשך עד לשנת 1952. היא הייתה מצוידת במנוע של פיאט בעל נפח של 500 סמ"ק. היה ניתן להזמין עם מנוע של 750 סמ"ק. מכונית משופרת Fiat Siata 500 Pescara זכתה באליפות איטליה בשנת 1948.
בשנת 1950 החל תכנון של דגם Siata Daina. המכונית הייתה מצוידת במנוע של פיאט 1.4-1.8 ליטר. הייצור נמשך עד לשנת 1958 ובסך הכול נבנו כ-50 יחידות. באותן השנים בחברה תוכנן מנוע בעל נפח 50 סמ"ק שנמכר לחברת "דוקאטי" והיא התקינה אותו בטוסטוסים מתוצרתה.
בשנת 1953 החל ייצור מכוניות מדגם 208S. המכונית הייתה מצוידת במנוע בעל נפח 2000 סמ"ק. הייצור נמשך עד לשנת 1955, נבנו 35 יחידות. במהלך שנות ה-60 של המאה ה-20 היה מיוצר דגם SIATA SEAT 600 Formichetta.
ברכיפודוזאורוס
ברכיפודוזאורוס (שם מדעי: Brachypodosaurus; מילולית: "לטאה קצרת-פנים") הוא סוג של דינוזאור בעל אגן דמוי-עוף המוטל בספק. הוא התגלה בתצורת למטו שבהודו. הוא התקיים בסוף הקרטיקון בתור המאסטריכט לפני 66 מיליון שנה, סמוך להכחדת הקרטיקון הגדולה.
מחקר וטקסונומיה
המאובנים שנמצאו מדינוזאור זה מורכבים מממצא יחיד שאותר ליד ג'אבלפור וב-1934 החוקר ההודי דהירנדרה כישור צ'אקראווארטי מאוניברסיטת בנראס ההינדית שבואראנסי, אוטר פרדש העניק לדינוזאור את שמו, בהתבסס על הגולגולת הקטנה שלו. שם המין היחיד בסוג, Brachypodosaurus gravis פירושו בלטינית: "כבד". בכך הפך צ'אקראווארטי למקומי הראשון שנתן שם לדינוזאור.
הרפתקה מצמררת
הרפתקה מצמררת (אנגלית: Wallace and Gromit: A Close Shave) הוא הסרט השלישי בזיכיון וולאס וגרומיט. הוא נוצר על ידי ניק פארק בשיתוף עם אולפני ארדמן אנימציות בשנת 1995.
עלילה
בשעה 2 בבוקר, כבש בודד ברח מהמשאית שבה שהה יחד עם אחיו לעדר. כלב שישב במשאית יצא וניסה להשיבו, אך נעצר בידי זו שנהגה בו. למחרת בבוקר, כשוולאס הולבש בידי הזרועות המכניות שלו, הוא שם לב שהרבה מזון ואף פרטים מהבית שלו נאכלו או ננגסו בידי דבר לא ידוע. באותו הרגע, וולאס קיבל שיחה מגברת שרצתה ניקוי חלונות לחנות הצמר והכותנה שלה (בסרט זה ניקוי חלונות היה העסק החדש של וולאס), ובמהירות השניים נכנסו אל הקטנוע שלהם והגיעו לחנות שלה. כאשר גרומיט החל בניקוי, וולאס החל להתחבר אל בעלת החנות ששמה ונדליין ראמסבוטום, ואל כלבה פרסטון. וולאס אף גילה שאביה של ונדליין היה ממציא כמוהו, ובהמשך השיחה כאשר שאל אותה על גנבי הכבשים היא התחמקה מלענות לו ושלחה אותו עם גרומיט לביתם.
כאשר השניים שבו לביתם, הם ראו שכמויות גדולות של פריטים מנייר ועץ נאכלו והתפרקו. וגרומיט, ששמע את אותם קולות נגיסה מאותו הבוקר, הגיע למטבח והוא ראה כבש רזה (אותו אחד שנמלט מהמשאית) זולל את מזון שלהם. כשהגיע וולאס למטבח, הוא קיבל את הכבש בחיוך גדול ואף נתן לו את השם "שון". לאחר מכן, וולאס לקח את שון למכונת כביסה ענקית שבנה בעצמו בשם "Knit-O-Matic" שניקתה אותו. אך פתאום, תקלה קרתה במכונה והיא בטעות העבירה את שון למתקן גזיזה. ושון יצא מהמכונה כמעט ללא שער, לכן וולאס הלביש אותו בסוודר שהמכונה סרגה מהצמר שלו.
למחרת, כאשר הצמד חזר לניקוי החלונות, שון החל להסתובב באזור ולברוח למקומות שונים. במקביל, גרומיט החל להסתובב בביתה של ונדליין (שהיה ממחובר לחנותה) וניסה לגלות מה זומם פרסטון, אך האחרון מצליח להרשיע אותו כגנב הכבשים ואף נותן אותו לרשויות ע"מ שישימו אותו בכלא. וולאס, שחזר לביתו עם שון והעדר שלו, גילה את החדשות לגבי כלבו ואף מקבל ביקור מונדליין שאסור לו לראות אותה יותר. ובאותו לילה, וולאס, שון והעדר יצאו ושחררו את גרומיט מהכלא והבריחו אותו. אך כאשר היו בדרכם, הם ראו את פרסטון דוחף באכזריות את כול העדר ואף את ונדליין עצמה אל תוך המשאית שאותה הסיע אל ביתם. לכן, וולאס וגרומיט יחדיו שחררו את כול הכבשים ואת ונדולין, אך כאשר גרומיט והמושב שלו בקטנוע התנתק ממקומו, האחרון הפך אותו למטוס ועקב אחרי פרסטון והמשאית. לאחר שנלכדו מחדש, פרסטון הוביל את כול העדר יחד עם וולאס וונדלין אל העתק של מכונת הגזיזה והשטיפה של וולאס (שאת תוכנית ההרכבה שלה חטף מביתו של וולאס), אך כמעט לפני שפרסטון הוביל אותם אל המטחנה, שון הזעיק את גרומיט לעזרה. האחרון שבר קירות עם המטוס שלו וטס הישר לעבר פרסטון, בעודו יורה עליו דייסה באמצעות תותח.
לאחר שהופל, שון משך חבל שהוריד צינור ששאב את פרסטון ישר אל המטחנה. אך כשהתחילה המטחנה להישבר, ונדליין הסבירה שפרסטון הוא למעשה כלב רובוטי שנהפך למרושע. ואכן, פרסטון, שכעת חשף את צורתו האמיתית התעמת מול גרומיט, ובעזרתם של וולאס ושון, פרסטון נכלא בתוך המטחנה ונארז בתוך קופסאות שימורים כחלקי מתכת שבורים. למחרת, ונדליין ביקרה את וולאס בביתו בפעם השנייה, יחד עם פרסטון שכעת תוכנת מחדש כטוב ונשלט על ידי שלט. וולאס הזמין אותם לאכול גבינה וקרקרים איתו, אך האחרונה לא הסכימה בגלל האלרגיה שלה לגבינה. וולאס העצוב שב אל ביתו וניסה להתעודד בפרוסת גבינה, אך גילה ששון שוב אכל לו את הגבינה. ולמרות שפקד עליו לתפוס אותו, גרומיט התעלם משניהם.
ביקורות והמשכים
למרות שאינו פופולרי כקודמיו, סרט זה עדיין זכה לביקורות חיוביות מאוד ואף לפרס האקדמיה לסרט הקצר הטוב ביותר. כמו הקודמים לו וגם הבאים אחריו, זכויות ההקרנה של סרט זה נרכשו על ידי ה-BBC והוא עדיין משודר לעיתים בערוצי הסרטים ברחבי העולם.
בשנת 2005 אותם האולפנים יחד עם ניק פארק הפיקו סרט באורך מלא בשם "וולאס וגרומיט והארנב הקטלני" המהווה כעין המשך לסרט זה, ושלוש שנים מאוחר יותר, יצא סרט נוסף לסדרה בן מחצית השעה בשם "וולאס וגרומיט: עניין של חיים ומוות".
Hollow Knight
Hollow Night (בתרגום חופשי לעברית: אביר חלול) הוא משחק וידאו מסוגת הרפתקאות-פלטפורמה, שפותח והופץ על ידי צוות הפיתוח האוסטרלי Team Cherry, ויצא למחשב האישי ב-2017, ולנינטנדו סוויץ', פלייסטיישן 4 ואקסבוקס וואן ב-2018. פיתוח המשחק מומן חלקית באמצעות פרויקט קיקסטארטר.
המשחק עוקב אחר אביר חסר שם, כשהוא יוצא למסע דרך ממלכה עתיקה ומוכת מגפה בשם הולוונסט (Hallownest). האביר צריך לעבור דרך ממלכת החרקים, להילחם באויבים ולמצוא יכולות חדשות, תוך כדי שהוא מגלה את ההיסטוריה, ואת המצב והגורל של הממלכה. Hollow Knight קיבל ביקורות חיוביות ומכר מעל 2.8 מיליון עותקים נכון לפברואר 2019. משחק המשך, בשם Hollow Knight Silksong, נמצא בפיתוח.
משחקיות
Hollow Knight הוא משחק אקשן-פלטפורמה בסגנון "מטרויד-בניה", סגנון משחקיות השואב השראה מהמשחקים מטרויד וקאסלבניה (משם בא השם). השחקן שולט באביר דמוי חרק שחוקר את העולם התת-קרקעי. האביר אוחז ב"ציפורן" (nail), חרב מיניאטורית דמוית קונוס.
ברוב האזורים במשחק השחקן פוגש יצורים עוינים. המסמר משמש ללחימה רגלית ממרחק קצר. השחקן יכול ללמוד כישופים, שמאפשרים לו לתקוף אויבים מרחוק. אויבים מובסים מפילים מטבעות הנקראות "ג'יאו", בהם ניתן להשתמש כדי לקנות מפות, קמעות (charms) ועוד. לאביר יש כמות מסוימת של מסכות - יחידות חיים המראות כמה נקודות פגיעה יש לשחקן. במהלך המשחק ניתן למצוא עוד מסכות ובכך לחזק את האביר. כשהשחקן מאבד מסכה, כלומר, נקודת פגיעה, הוא יכול לרפא אותה באמצעות שימוש ב"נשמה" (soul), נוזל שמקבלים מפגיעה באויבים. השחקן משתמש בנשמה גם כדי לבצע כישופים. ניתן להחזיק רק כמות מסוימת של נשמה בבת אחת, אבל במהלך המשחק ניתן להעלות את כמות הנשמה שאפשר להחזיק. כשהשחקן מאבד את כל המסכות שלו, הוא נפסל וחוזר לנקודת השמירה האחרונה בה היה. במקום שבו השחקן מת נשאר "צל", אויב הדומה לאביר. צריך להרוג את הצל כדי לקבל בחזרה את הג'יאו ואת הנשמה שאיבד במוות.
במהלך המשחק השחקן נלחם בבוסים- אויבים חזקים במיוחד. כשמביסים חלק מהבוסים ניתנת לשחקן יכולת חדשה שמאפשרת לו להגיע למקום אליו לא היה יכול להגיע קודם. בשלב מאוחר יותר במשחק ניתן להשיג את "מסמר החלומות" (dream nail), כלי המאפשר לשחקן לקרוא את מחשבותיהם של דמויות, לגשת לגרסאות יותר קשות של בוסים שכבר הובסו ולגשת לבוס הסופי של המשחק. לעלילת המשחק יש חמישה סופים אפשריים, והשגת לפחות אחד מהם פותח את מצב "נשמת פלדה" (steel soul), מצב בו מוות הוא תמידי, ואם השחקן נפסל המשחק יאותחל. יש גם את מצב "מחפש האלים" (Godseeker) שמאפשר לשחקן להגיע ישירות ל"בית האלים" (Godhome) שבו אפשר להילחם בכל הבוסים במשחק, ובגרסאות קשות יותר שלהם. בנוסף, אפשר להילחם בפנתיאונים, שבהם הלחמים בהרבה בוסים ברצף. הבסת שלושת פנתיאונים הראשונים תפתח מצב הזה.
במהלך המשחק השחקן פוגש דמויות אליהן אפשר להקשיב ומדבריהם ניתן ללמוד עוד על עולם המשחק. בנוסף לכך, השחקן יכול להשיג קמעות, הנותנים לשחקן יכולות נוספות. יש ארבעים ואחד קמעות במשחק, אבל ניתן להשתמש רק בכמות מוגבלת בו זמנית (זה אפשרי לשים יותר קמעות ממה שמותר, אבל אז השחקן ייפגע פי 2 מכל התקפה). ניתן להחליף קמעות בנקודות שמירה (notches). במשחק יש מערכת תחבורה המאפשרת תחבורה מהירה במפת המשחק.
עלילה
המשחק מתרחש בממלכה התת-קרקעית האלוונסט - ממלכת חרקים עתיקה. עלילת המשחק לא מועברת בצורה ישירה, אלא בפרטים קטנים בדברי הדמויות, בסביבות השונות במשחק ועוד. השחקן שולט באביר - יצור קטן דמוי חיפושית. החרקים בממלכה נגועים במחלה הקרויה "המגפה", הגורמת להם להתנהג בעוינות ובאגרסיביות. במהלך המשחק המגפה מחמירה באזורים מסוימים וגורמת לחרקים להיות עוד יותר מסוכנים. המגפה נובעת ממקדש הביצה השחורה, מקום פולחן עתיק בו שוכן האביר החלול (Hollow Knight), לוחם דגול הנגזר עליו להקריב את עצמו כדי להכיל בתוכו את המגפה. עם הזמן, האביר החלול מתחיל להיסדק והמגפה דולפת החוצה. מקדש הביצה השחורה מאובטח על ידי "חותם עטיפה", מגן שניתן לעבור אותו רק באמצעות הריגת שלושת ה"חולמים" - חרקים שקשרו את נשמתם בחותם כדי להגן עליו. במהלך מסעו להרוג את החולמים, האביר נתקל בהורנט (הצרעה), לוחמת נחושה המגנה על האלונסט ונלחמת באביר מספר פעמים. האביר צריך לרדת למעמקי הממלכה ולגלות את האמת על מקורו ועל הגורל שלו כדי להציל את האלונסט מהמגפה. במהלך המשחק יש חמישה סופים שונים. הראשון הוא כאשר תביס את ה"hollow knight", השני הוא כאשר תביס את ה"hollow knight" כשאתה מחזיק קמע מיוחד שמאפשר לך להילחם מיד אחריו ב"Radiance", השלישי הוא שאשר אתה מביס את ה"hollow knight" עם הקמע המיוחד, אבל מחליט לא להילחם ב"Radiance", בשביל להגיע לסוף הרביעי תצטרך להביס את ארבעת האתגרים שיש ב"עולם החולמים". ולאחר שתביס אותם תוכל להגיע לאתגר החמישי (אם תעלה מעל העננים תוכל להגיע אליו) שבו תצטרך להביס את כל הבוסים במשחק (אחד לחמישה בוסים בערך יהיה מקום לנוח). בשביל להגיע לסוף החמישי והאחרון תצטרך לצאת מ"עולם החולמים" ולתת לשומר (חרק בצבע אפור עם מסיכה זהובה) פרח עדין בצבע לבן שלאחריו תוכל לחזור לעולם החולמים ולהביס שוב את האתגר האחרון.
פיתוח והפצה
המשחק פותח על ידי Team Cherry, צוות פיתוח עצמאי המבוסס באוסטרליה. הצוות כולל את ויליאם פלן וארי גיבסון. גיבסון היה אחראי לאומנות המשחק, הציורים והסביבה, בעוד פלן אחראי למשחקיות, התנהגות האויבים ועוד. בנוסף לכך, דייוויד קאזי השתתף בפיתוח כמתכנת וכריסטופר לארקין הלחין את הפסקול המקורי. המשחק היה מבוסס על הדמו הקצר "Hungry Knight" שגיבסון ופלן יצרו ב-2013 כחלק מתחרות. Hollow Knight הוכרז בקיקסטארטר ב-2014 במטרה להגיע ל-35,000 דולרים אוסטרליים. עם סיום הקמפיין נתרמו לפיתוח המשחק מעל 57,000 דולרים אוסטרליים. המשחק יצא למחשב האישי בפברואר 2017 באמצעות סטים ו-GOG (אנ'), לנינטנדו סוויץ' ביוני 2018 ולפלייסטיישן 4 ואקסבוקס וואן בספטמבר 2018. גרסה פיזית של המשחק יצאה לחנויות מאוחר יותר.
משחק המשך
בפברואר 2019 הוכרז למשחק משחק המשך מלא בשם Hollow Knight: Silksong. המשחק נמצא בפיתוח עבור המחשב האישי, אקס בוקס ונינטנדו סוויץ'. במשחק ההמשך שחקנים משחקים בתור הורנט, אחת מהדמויות המשניות מהמשחק הראשון.
פייבאק (2013)
פייבאק (2013) היה אחד מאירועי השלם וצפה של ארגון ההיאבקות האמריקאי, ה-WWE. האירוע נערך ב-16 ביוני 2013, באולם אולסטייט ארנה בפרוורי שיקגו של רוזמונט, אילינוי. האירוע היה האירוע הראשון בסדרת אירועי פייבאק, שהחליף את האירוע "אין דרך החוצה".
שמונה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, ג'ון סינה ניצח את רייבאק בקרב שלושה מדורי גיהנום ושמר על אליפות ה-WWE. עוד ברשימת הקרבות, אלברטו דל ריו ניצח את דולף זיגלר וזכה באליפות העולם במשקל כבד, ו-CM פאנק ניצח את כריס ג'ריקו.
שיעור הקנייה של האירוע בטלוויזיה היה 186,000, נתון נמוך משיעור הקנייה של האירוע אין דרך החוצה של השנה הקודמת אשר עמד על 194,000.
רקע
בשנת 2012, ה-WWE החזירו לפעילות את אירוע השלם וצפה, אין דרך החוצה, שהיה פעיל בין השנים 1999 ל-2009. לעומת זאת, שנה לאחר מכן, האירוע בוטל והוחלף על ידי האירוע פייבאק, שהפך לאירוע שלם וצפה שנתי, שהופק על ידי ה-WWE עד לשנת 2017 שהיה האירוע האחרון בסדרת אירועי פייבאק, עד שהוחלט להחזירו בשנת 2020.
עלילות
האירוע כלל קרבות שנבעו מעלילות מתוסרטות גם מ-Raw וגם מסמאקדאון.
לאחר הקרב מי שעומד אחרון באירוע חוקי אקסטרים בחודש מאי בין ג'ון סינה לרייבאק, שהסתיים ללא הכרעה, האחרון נכנס לאולם לילה לאחר מכן בפרק של התוכנית Raw, כשהוא נהג באמבולנס ואיתגר את סינה לקרב אמבולנס על אליפות ה-WWE. שבוע לאחר מכן בתוכנית Raw, סינה השיב לאתגר כאשר הוא הפך אותו לקרב שלושה מדורי גיהנום, שבו כל מדור יתקיים תחת קרב אחר. המדור הראשון יהיה קרב חוטבי עצים, השני יהיה קרב שולחנות והאחרון יהיה קרב אמבולנס. רייבאק הסכים לסוג קרב זה ולאחר מכן הקרב הפך רשמי לאירוע פייבאק.
ב-22 באפריל בפרק של התוכנית Raw, AJ לי ניצחה בקרב באטל רויאל אשר קבע את זהות המועמדת לאליפות הדיוות מול קייטלין באירוע פייבאק. שבוע לאחר מכן בתוכנית, לאחר עימות מאחורי הקלעים עם AJ לי, דולף זיגלר וביג אי לנגסטון, קייטלין החלה לקבל מתנות ממעריץ סודי, ואף קיבלה זר פרחים ב-3 במאי בפרק של התוכנית סמאקדאון. ב-10 ביוני בפרק של התוכנית Raw, המעריץ הסודי של קייטלין נחשף כביג אי לנגסטון, אף על פי שזה התברר לאחר מכן כמשחק מוחות ש-AJ תכננה מראש כדי לבלבל את מחשבותיה של קייטלין לפני הקרב ביניהן על אליפות הדיוות באירוע פייבאק.
ב-27 במאי בפרק של התוכנית Raw, כריס ג'ריקו הנחה את הפינה שלו, The Highlight Reel, כשפול היימן היה האורח שלו. כחלק מהשאלות שהפנה אל היימן, ג'ריקו שאל על מצבו של אחד הלקוחות שלו, CM פאנק, שנעדר מהארגון מאז חודש אפריל. לאחר שלא הסכים עם האמירה שפאנק הוא "הטוב בעולם", ג'ריקו הציב אתגר בפני פאנק לקרב ביניהם באירוע פייבאק, אתגר שהיימן נענה אליו בחיוב בשמו של פאנק. ב-3 ביוני בפרק של התוכנית Raw, החוזה לקרב ביניהם נחתם על ידי ג'ריקו והיימן, שוב בשמו של פאנק. ארבעה ימים לאחר מכן בפרק של התוכנית סמאקדאון, קורטיס אקסל ניצח את ג'ריקו לאחר שהיימן, המנג'ר של אקסל, הסיח את דעתו של ג'ריקו, כשניגן את מוזיקת הכניסה של פאנק. לאחר הקרב, ג'ריקו הכה את אקסל בעזרת אחד ממהלכי הסיום שלו, הקודברייקר.
ב-8 באפריל בפרק של התוכנית Raw, אלברטו דל ריו ניצח את ג'ק סוואגר ואת המנג'ר שלו, זב קולטר, בקרב האנדיקאפ 2 נגד 1. לאחר הקרב, הוא הותקף על ידי האחרונים, דבר שהוביל לכך שדולף זיגלר ניצל זאת לטובתו ופדה את מזוודת כסף בבנק שלו על אליפות העולם במשקל כבד, שבה החזיק דל ריו. לאחר קרב קצר, זיגלר הצמיד את דל ריו לניצחון וזכה באליפות בפעם השנייה בקריירה שלו. זכייה זו התחילה פיוד משולש בין זיגלר, דל ריו (שדרש קרב חוזר על התואר בהתאם לסעיף הקרב החוזר שמובטח לו) וסוואגר (שטען שהוא הטוען לכתר לאליפות). פיוד זה הסתכם לכדי קרב סולם משולש על אליפות העולם במשקל כבד באירוע חוקי אקסטרים, שנערך ב-19 במאי. לקראת האירוע, זיגלר ספג זעזוע מוח בקרב מול סוואגר שאינו היה על תוהאר בהקלטות התוכנית סמאקדאון ב-7 במאי (ששודרה ב-10 במאי), מה שהוביל לכך שהוא לא היה כשיר להשתתף בקרב הסולם המשולש באירוע חוקי אקסטרים. לכן, במקום זאת, דל ריו וסוואגר התמודדו זה מול זה בקרב "אני נכנע" אשר קבע את הטוען לכתר לאליפות של זיגלר, שבו דל ריו ניצח. זיגלר חזר ב-10 ביוני בפרק של התוכנית Raw, והודיע שהוא יגן על תוארו נגד דל ריו באירוע פייבאק.
ב-20 במאי בפרק של התוכנית סמאקדאון, פאנדנגו תקף את המיז במהלך קרב על האליפות הבין יבשתית נגד האלוף, וייד בארט. במהלך קרב בין בארט לפאנדנגו, הקהל של ה-WWE קבע שהמיז ישמש כשופט המיוחד לקרב. בארט דחף את המיז, מה שגרם לכך שהמיז תקף את בארט באופן מכוון כדי לאפשר לפאנדנגו להצמיד אותו, אך לאחר מכן המיז תקף את פאנדנגו. למיז הייתה הזכות לקבל קרב חוזר על התואר בהתאם לסעיף הקרב החוזר שהובטח לו מהתוכנית Raw לאחר רסלמניה 29 ובעקבות זאת הוא מימש זכות זו לאירוע פייבאק. לכן, הקרב על התואר באירוע פייבאק הפך לקרב משולש בין בארט, המיז ופאנדנגו. ב-7 ביוני בפרק של התוכנית סמאקדאון, פאנדנגו ספג זעזוע מוח, ולכן הוא הוסר מהקרב המשולש. ב-10 ביוני בפרק של התוכנית Raw, פול היימן הודיע שהלקוח שלו, קורטיס אקסל, הוא זה שיחליף את פאנדנגו.
עוד ב-7 ביוני בפרק של התוכנית סמאקדאון, קיין נפרד משותפו לצמד Team Hell No, דניאל בריאן. בריאן צוות לשורות רנדי אורטון לקרב זוגות נגד נציגי קבוצת המגן, רומן ריינס וסת' רולינס, כאשר בריאן ואורטון ניצחו בקרב זה כתוצאה מפסילה לאחר שדין אמברוז תקף את האחרונים. בינתיים, קיין התמודד מול רייבאק וניצח אותו כתוצאה מפסילה לאחר שרייבאק הטיח את קיין בשולחן, תוך כדי שהוא שלח מסר לג'ון סינה. ב-10 ביוני בפרק של התוכנית Raw, דווח על ידי המפקחת של Raw, ויקי גררו, שבאירוע פייבאק בריאן ואורטון יתמודדו מול ריינס ורולינס על אליפות הזוגות של ה-WWE, וקיין יתמודד מול אמברוז על אליפות ארצות הברית.
מופע מקדים
המופע המקדים הכיל קרב אחד בודד, ובו שיימוס התמודד מול דמיאן סנדאו. שיימוס ניצח בקרב לאחר שביצע על סנדאו את מהלך הסיום שלו, הברוג קיק.
קרבות מקדימים
האירוע עצמו נפתח בקרב שבו בארט הגן על האליפות הבין יבשתית נגד המיז וקורטיס אקסל (שלווה לקרב על ידי פול היימן) בקרב משולש. אקסל ניצח בקרב וזכה באליפות לאחר שהמיז ביצע על בארט את מהלך הפיגר פור לגלוק ואקסל ניצל זאת כדי להצמיד את בארט לספירת שלוש מוצלחת. אקסל חגג את הזכייה בתואר, כשהוא הביט לשמיים ונישק את חגורת האליפות לזכר אביו המנוח, מר פרפקט, שהיה אחד מהאלופים הבין יבשתיים הגדולים בהיסטוריה.
אז, קייטלין הגנה על אליפות הדיוות נגד AJ לי. בזמן שדעתו של השופט הוסחה, AJ תקפה את קייטלין בעזרת חגורת האליפות. בסיום, קייטלין ניסתה לבצע על AJ לי את מהלך הספיר, אך האחרונה הכריחה את קייטלין להיכנע למהלך ה-Black Widow שלה, שהעניק לה את הזכייה בתואר.
בקרב שבא לאחר מכן, נציג קבוצת המגן, דין אמברוז, הגן על אליפות ארצות הברית נגד קיין. הקרב הסתיים לאחר שקיין ניסה לבצע על אמברוז את מהלך הצ'וקסלאם, אך אמברוז התחמק וביצע במקום את מהלך הסנאפ DDT על הרצפה מחוץ לזירה. אמברוז ניצח בקרב כתוצאה מספירת חוץ וכתוצאה מכך הוא שמר על תוארו.
בקרב הרביעי, דולף זיגלר הגן על אליפות העולם במשקל כבד נגד אלברטו דל ריו. דל ריו שם לעצמו למטרה לפגוע בראשו של זיגלר לאחר שהאחרון ספג זעזוע מוח שבועות לפני הקרב. דל ריו ניצח וזכה בתואר לאחר שבעט בראשו של זיגלר, שכרע ברך, בעזרת מהלך הסופרקיק.
אז, כריס ג'ריקו התמודד מול CM פאנק (שלווה לקרב על ידי פול היימן). במהלך הקרב, פאנק ניסה לבצע על ג'ריקו את מהלך הסיום שלו, ה-GTS, אך האחרון בלם זאת וביצע במקום את מהלך ההכנעה שלו, "חומות יריחו". לעומת זאת, פאנק הצליח לצאת מהכנעה זו. לאחר מכן, ג'ריקו ביצע על פאנק את מהלך הקודברייקר, שלא הספיק לו כדי לנצח. מנגד, פאנק ביצע על ג'ריקו את מהלך ה-GTS, שגם לו לא הספיק כדי להשיג את הניצחון בקרב. פאנק ניסה לבצע על ג'ריקו את מהלך הספרינגבורד קלוזליין, אך האחרון הצליח להפוך זאת למהלך הקודברייקר, כשפאנק היה באוויר. לבסוף, פאנק ניצח בקרב לאחר שביצע על ג'ריקו את מהלך ה-GTS בפעם השנייה.
בקרב הלפני אחרון, נציגת קבוצת המגן (רומן ריינס וסת' רולינס) הגנו על אליפות הזוגות של ה-WWE נגד דניאל בריאן ורנדי אורטון. בריאן ביצע על רולינס את מהלך ההכנעה שלו, ה-No Lock, אך ריינס היה שם כדי למנוע ממנו להיכנע. ריינס ביצע על בריאן את מהלך הספיר, אך אורטון עצר את ריינס. לאחר מכן, ריינס נטרל את מהלך ה-RKO של אורטון וביצע במקום על בריאן את מהלך הספיר. אורטון הצליח לבצע על ריינס את מהלך ה-RKO, אך רולינס תקף את אורטון לאחר מכן. בסיום, רולינס ביצע על בריאן את מהלך הבלאקאאוט כדי להשיג את הניצחון בקרב, שהקנה לו ולריינס הגנה מוצלחת על חגורות האליפות.
תוצאה לאורך זמן
לילה לאחר מכן בפרק של התוכנית Raw, ג'ון סינה איתגר את מתאבקי הארגון כדי להתמודד מולו על אליפות ה-WWE. מארק הנרי, שהיה נראה שבדרכו להודיע על פרישה מהענף, תקף במפתיע את סינה בעזרת מהלך ה-World's Strongest Slam. מאוחר יותר, מר מקמהן הודיע שסינה יגן על אליפות ה-WWE נגד מארק הנרי באירוע כסף בבנק.
CM פאנק ביחד עם פול היימן הגיעו כדי לאתגר את אלברטו דל ריו לקרב על תוארו. לאחר מכן, פאנק אמר להיימן שלמרות שהוא בחור של פול היימן, אין כל צורך שהוא יעמוד בפינת הזירה בקרבות שלו יותר. מאוחר יותר באותו הערב, פאנק ניצח את דל ריו כתוצאה מספירת חוץ. במהלך הקרב, דל ריו ניסה לעשות את דרכו בחזרה לזירה, אך דולף זיגלר הגיע ותקף אותו מאחור. לאחר מכן, ברוק לסנר הגיע ותקף את פאנק בעזרת מהלך הסיום שלו, ה-F5.
ב-21 ביוני בפרק של התוכנית סמאקדאון, אלברטו דל ריו ניצח את כריס ג'ריקו כתוצאה מפסילה בשל תקיפה של זיגלר. ג'ריקו שזעם על ההפרעה של זיגלר, הכה אותו בעזרת מהלך הקודברייקר. ב-24 ביוני בפרק של התוכנית Raw, דווח שדל ריו יגן על אליפות העולם במשקל כבד נגד זיגלר באירוע כסף בבנק.
דניאל בריאן ורנדי אורטון התמודדו זה מול זה בקרב ללא פסילות, שבו בריאן ספג פגיעה במערכת העצבים, פציעה שגרמה לניצחונו של אורטון לאחר הפסקת הקרב. לאחר מכן, בריאן נקלע לוויכוח מאחורי הקלעים עם טריפל H, משום שהאחרון פסק על הפסקת הקרב. ארבעה ימים לאחר מכן בפרק של התוכנית סמאקדאון, השניים התמודדו פעם נוספת אחד מול השני, כשהפעם בריאן ניצח את אורטון כתוצאה מספירת חוץ. בריאן, לעומת זאת, לא היה מסופק מהתוצאה. בפרק העוקב של התוכנית Raw, בריאן ואורטון התמודדו שוב זה מול זה, בקרב שהסתיים בפסילה כפולה. לכן, ויקי גררו, בהתייעצות עם טריפל H, העניקה לקהל של ה-WWE לבחור את סוג הקרב שיהיה בקרב הבא ביניהם. מאוחר יותר באותו הערב, הם נפגשו לקרב רחוב, שבו בריאן יצא עם ידו על העליונה כתוצאה מהכנעה.
שיימוס התמודד מול קודי רודס ודמיאן סנדאו בקרב האנדיקאפ 2 נגד 1, שבו הוא הפסיד. ארבעה ימים לאחר מכן בפרק של התוכנית סמאקדאון, רודס הפסיד לשיימוס בקרב יחידים, כשלאחר הקרב, סנדאו תקף את שיימוס. בפרק העוקב של התוכנית Raw, שיימוס הצטוות לשורות כריסטיאן וביחד הם ניצחו את רודס וסנדאו. בתוכנית סמאקדאון, שיימוס ניצח את סנדאו בקרב רחוב בסגנון דבלין.
כריסטיאן חזר לארגון לילה לאחר האירוע בפרק של התוכנית Raw. ארבעה ימים לאחר מכן בפרק של התוכנית סמאקדאון, לאחר שהוא ניצח את דרו מקינטייר, קבוצת המגן תקפה אותו, מה שהוביל לקיום קרב יחידים בינו לבין דין אמברוז בתוכנית Main Event. כריסטיאן ניצח בקרב זה לאחר שריינס ורולינס תקפו אותו עד שהאוסוס נחלצו לעזרתו. ב-24 ביוני בפרק של התוכנית Raw, האוסוס ניצחו בקרב זוגות משולש אשר קבע את הטוענים לכתר לאליפות הזוגות של ה-WWE. ארבעה ימים לאחר מכן בפרק של התוכנית סמאקדאון, כריסטיאן והאוסוס ניצחו את קבוצת המגן.
ב-24 ביוני בפרק של התוכנית Raw, כריס ג'ריקו ורייבאק נאבקו על כך שהם נותרו מחוץ לרשימת הקרבות של האירוע כסף בבנק. בעקבות זאת, ויקי גררו קבעה שהשניים יתמודדו זה מול זה באירוע.
הפיוד בין AJ לי לקייטלין גלש לאירוע כסף בבנק, שבו AJ לי הגנה על תוארה בהצלחה בקרב החוזר מול קייטלין.
שורופק
שוּרוּפָּק או שורופג (בשומרית: "מקום הריפוי"; תעתיק נוסף בעברית שורופךּ) הייתה עיר שומרית עתיקה. שרידי העיר נמצאו באתר הארכאולוגי תל פארה (Tall Fa'rah) השוכן 35 ק"מ דרומית לעיר השומרית ניפור בעיראק, על גדות נהר הפרת במחוז אל-קאדסיה של היום, כ-175 ק"מ דרומית-מזרחית לבגדאד.
לפי רשימת המלכים השומרית, שורופק הייתה העיר האחרונה ששלטה על שומר לפני בוא המבול. האלה של העיר הייתה נינליל (Ninlil), שנקראה גם סוד, אלת התבואה והאוויר ובת זוגו של אנליל.